open-index/open-wikipedia-markdown huggingface dataset:
కేశినేని నాని

**కేశినేని** **నాని** ఆంధ్రప్రదేశ్‌కు చెందిన రాజకీయవేత్త, వ్యాపారవేత్త.  ఇతని అసలు పేరు **కేశినేని శ్రీనివాస్.** అతను 17 వలోక్‌సభలో విజయవాడ లోక్‌సభ నియోజకవర్గానికి ప్రాతినిధ్యం వహించాడు.

## ప్రారంభ, వ్యక్తిగత జీవితం
కేశినేని నాని 1966 జనవరి 22 న విజయవాడలో కేశినేని రామస్వామి, ప్రసూనాంబ దంపతులకు జన్మించాడు. అతని బాల్యమంతా తన తోబుట్టువులతో కలిసి విజయవాడ నగరంలోనే గడిపాడు.అతను 1992 ఏప్రిల్ 16న పావనిను (ఎంఎల్ఎ) వివాహం చేసుకున్నాడు. నాని, కేశినేని దంపతులకు ఇద్దరు కుమార్తెలు ఉన్నారు.

## జీవిత గమనం

### రాజకీయ జీవితం
నాని మొదటగా 2008 అక్టోబరు 26న ప్రజారాజ్యం పార్టీలో చేరాడు. అతను ప్రజా రాజ్యం పార్టీకి 3 నెలలు మాత్రమే తన సేవలను కొనసాగించాడు.2009 జనవరిలో దానిని విడిచిపెట్టాడు. ఆ తర్వాత అతను 2009లో తెలుగుదేశం పార్టీలో 2009 చేరాడు. 2014 సాధారణ ఎన్నికలలో విజయవాడ లోక్‌సభ నియోజకవర్గం నుండి తెలుగుదేశం పార్టీ తరుపున పార్లమెంటు సభ్యునిగా పోటీచేసి గెలుపొందాడు. 2019 సాధారణ ఎన్నికలలో తిరిగి అదే నియోజకవర్గం నుండి  లోక్‌సభ సభ్యుడుగా ఎన్నికయ్యాడు. 17 వ లోక్‌సభలో సభ్యుడిగా ఉన్న నాని ఇండియన్ కౌన్సిల్ ఆఫ్ మెడికల్ రీసెర్చ్ కమిటీలో సభ్యుడుగా ఉన్నాడు. అంతకు ముందు ప్రివిలేజెస్ కమిటీ, అర్బన్ డెవలప్మెంట్ స్టాండింగ్ కమిటీ, కన్సల్టేటివ్ కమిటీ, గ్రామీణాభివృద్ధి, పంచాయతీ రాజ్, తాగునీరు, పారిశుద్ధ్యం కమిటీల్లో సభ్యుడిగా ఉన్నాడు.

తెదేపాలో జరిగిన పరిణామాల పట్ల తీవ్ర అసంతృప్తితో ఉన్న కేశినేని నాని 2024 జనవరి 10 న పార్టీ ప్రాథమిక సభ్యత్వానికి, ఎంపీ పదవికీ రాజీనామా చేశాడు. ఆ తరువాత వైకాపాలో చేరి 2024 సార్వత్రిక ఎన్నికలలో విజయవాడ లోక్‌సభ నియోజకవర్గం నుండి పోటీ చేసి తన సమీప ప్రత్యర్థి అయిన తెలుగుదేశం పార్టీ (టీడీపీ) అభ్యర్థి, స్వయానా తమ్ముడూ అయిన కేశినేని శివనాథ్‌ చేతిలో 2,82,085 ఓట్ల తేడాతో ఓడిపోయాడు. ఆ తరువాత, జూన్ 10 న, ప్రత్యక్ష రాజకీయాల నుంచి వైదొలుగుతున్నట్లు ప్రకటించాడు.

### రాజకీయేతర జీవితం
కేశినేని ట్రావెల్స్ ను కేశినేని నాని తాత కేశినేని వెంకయ్య 1928 లో ప్రారంభించాడు. అది 90 సంవత్సరాల నుండి వారసత్వంగా నడుపుతున్న కేశినేని ట్రావెల్స్ ను 2018 మార్చి 31న మూసివేశాడు.

## మూలాలు


## వెలుపలి లంకెలు

వర్గం:1966 జననాలు
వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:కృష్ణా జిల్లా నుండి ఎన్నికైన లోక్‌సభ సభ్యులు
వర్గం:కృష్ణా జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:విశ్రాంత భారత రాజకీయ నాయకులు
బొమ్మకంటి సత్యనారాయణ రావు

**బొమ్మకంటి సత్యనారాయణ రావు** (1916, ఆగస్టు 7 - 1984, ఆగస్టు 22) తెలంగాణ సాయుధ పోరాట ఉద్యమకారుడు, రాజకీయ నాయకుడు. తెలంగాణ సాయుధ పోరాటంలో మధిర ప్రాంతంలో పోరాటానికి నాయకత్వం వహించిన ముఖ్య నాయకులలో బొమ్మకంటి సత్యనారాయణ రావు ఒకరు. పోరాటంలో పాల్గొని కీలకమైన పాత్ర పోసించిన బొమ్మకంటి, ఆ తర్వాతికాలంలో మధిర శాసనసభ నియోజకవర్గం నుండి 1957 నుండి 1962 వరకు ఎమ్మెల్యేగా పనిచేశాడు.

## జననం, విద్య
బొమ్మకంటి సత్యనారాయణ రావు 1916, ఆగస్టు 7న పట్టాభిరామారావు - వెంకట్రామమ్మ దంపతులకు తెలంగాణ రాష్ట్రం, ఖమ్మం జిల్లా, బోనకల్లు గ్రామంలో జన్మించాడు. కాళోజీ నారాయణరావు, దేవులపల్లి రామానుజరావు, మాటేటి రామప్ప ఐఏఎస్ (రిటైర్డ్) తదితరులతో కలిసి వరంగల్‌లో మెట్రిక్యులేషన్ చదివాడు.

## ఉద్యోగం
మెట్రిక్యులేషన్ తర్వాత వరంగల్‌లోని సుబేదారి కార్యాలయంలో పనిచేశాడు. నిజాం ప్రభుత్వంలో భాగంగా 1943-44లో తన ఉద్యోగానికి రాజీనామా చేశాడు.

## సాయుధ పోరాటం
రజాకార్ల ఆగడాలకు అడ్డుకట్ట వేసేందుకు మధిర పరిసర ప్రాంతాల్లో అనేక చోట్ల క్యాంపులు నిర్వహించడంతోపాటు వారిని తిప్పికొట్టేందుకు అనక గ్రామాలను ఏకం చేశాడు. స్వామి రామానంద తీర్థ నాయకత్వంలో షోలాపూర్ పట్టణంలో జరిగిన కాంగ్రెస్ వర్కింగ్ కమిటీ ప్రథమ సమావేశంలో మాడపాటి హనుమంతారావు, జమలాపురం కేశవరావులతోపాటు బొమ్మకంటి కూడా పాల్గొన్నాడు. 1948 ఆగస్టులో తన స్వగ్రామం బోనకల్లులో భారత జాతీయ పతాకాన్ని ఎగురవేసి, అజ్ఞాతవాసం ప్రారంభించాడు. సరిహద్దు చుట్టూ శిబిరాలను ఏర్పాటు చేసుకున్నాడు.

## రాజకీయ జీవితం
వరంగల్, ఖమ్మం జిల్లాల జిల్లా కాంగ్రెస్ అధ్యక్షుడిగా, ఎస్ఆర్ అండ్ బిజిఎన్ఆర్ వ్యవస్థాపకుడిగా పనిచేశాడు. 1954 జనవరి 17న హైదరాబాదు రాష్ట్ర పి.సి.సి. అధ్యక్షునిగా కూడా పోటీచేసాడు. బొమ్మకంటి ఎమ్మెల్యే మాత్రమే కాగలిగినా దామోదరం సంజీవయ్య ముఖ్యమంత్రిగా వున్నప్పుడు రాజకీయాలను శాసించే స్థాయికి ఎదిగాడు. బొమ్మకంటి రాష్ట్రంలో తొలిసారిగా బోనకల్, మధిర అసెంబ్లీ పరిధిలోని ఎస్సీ, ఎస్టీ, బీసీలకు ప్లాట్లు, భూములు కేటాయించాడు. ఖమ్మం జిల్లా ఏర్పాటుకు ముఖ్యపాత్ర పోషించాడు.

ఉమ్మడి వరంగల్ & పనిచేశాడు. ఖమ్మంలో శ్రీరామ , భక్త గెంటాల నారాయణ రావు డిగ్రీ కళాశాలను స్థాపించడంలో కీలకపాత్ర పోషించాడు. ఖమ్మం జిల్లా కాంగ్రెస్ కమిటీ అధ్యక్షుడిగా సాంఘిక సంక్షేమ, గిరిజన సంక్షేమ కేంద్రాలను నిర్వహించాడు. 1951లో తెలంగాణలో భూదాన్ పాదయాత్ర సందర్భంగా ఆచార్య వినోబా భావేతో కలిసి పర్యటించాడు. 1954లో బొమ్మకల్లు గ్రామ సమగ్రాభివృద్ధికి గ్రామపెద్దలతో కూడిన గ్రామాభివృద్ధి కమిటీని ఏర్పాటుచేసి, ఆ కమిటీ ఆధ్వర్యంలో ఎస్సీ, ఎస్టీ, బీసీలకు వేర్వేరు కాలనీల నిర్మాణాలు (ప్రతి లబ్ధిదారునికి 10 సెంట్ల స్థలంతో సుమారు 275 ఇళ్లు), తాగునీటి బావులు (ఓపెన్‌ బావులు) తవ్వడం, గ్రామ రోడ్లు వేయడం తదితర పనులను చేపట్టాడు.

## రచనలు
బొమ్మకంటి రాసిన స్వాతంత్ర్య సమరయోధుల క్లుప్తమైన చరిత్రను, "హైదరాబాదు స్వాతంత్ర్య పోరాటం" శీర్షికతో ఉమ్మడి ఆంధ్రప్రదేశ్ రాష్ట్ర ప్రభుత్వ అధికారిక మాస పత్రిక "ఆంధ్ర ప్రదేశ్" ప్రచురించింది.

## మరణం
బొమ్మకంటి సత్యనారాయణ రావు 1984, ఆగస్టు 22న మరణించాడు.

## మూలాలు

వర్గం:1916 జననాలు
వర్గం:1984 మరణాలు
వర్గం:ఆంధ్రప్రదేశ్ శాసన సభ్యులు (1957)
ఉగ్రసేనుడు

ఇతను యాదవ వంశానికి చెందిన రాజు. ఇతను యదు వంశానికి చెందిన ఆహుక నామ రాజకుమారుడు. ఉగ్రసేనుడు పూర్వం త్రేతాయుగంలో మధుర రాజ్యాన్ని పరిపాలించాడు. ఈతని కొడుకే కంసుడు, కుమార్తె ..దేవకి, వసుదేవుడు భార్య, శ్రీ కృష్ణుడు తల్లి, కొడుకు అయిన కంసుడు తండ్రి (ఉగ్రసేనుడు) ని బంధించి బలవంతంగా సింహాసనాన్ని అధిష్టించాడు. శ్రీకృష్ణుడు కంసుడిని చంపినప్పుడు, ఉగ్రసేనుడు మళ్లీ రాజ్య సింహాసనాన్ని అధిష్టించి ప్రజలను పాలించాడు. ఈ కథ మహాభారతం లోని సభా పర్వంలో, భగవద్గీతలో, విష్ణు పురాణంలో చెప్పబడింది. స్కాంద పురాణం ఉగ్రసేనుని తీర్థయాత్ర గురించి వివరిస్తుంది. యాదవ రాజవంశం చంద్ర రాజవంశంలో ఒక శాఖ.

## మూలాలు

వర్గం:మహాభారతంలోని పాత్రలు
తెలంగాణ రాష్ట్ర నీటిపారుదల అభివృద్ధి సంస్థ

**తెలంగాణ రాష్ట్ర నీటిపారుదల అభివృద్ధి సంస్థ (టీఎస్‌ఐడీసీ) ** అనేది తెలంగాణ ప్రభుత్వానికి చెందిన సంస్థ. తెలంగాణ రాష్ట్రంలో నీటిపారుదలకు సంబంధించిన విషయాలకోసం ఈ సంస్థ ఏర్పాటు చేయబడింది.

## ప్రారంభం
నీటిపారుదల అభివృద్ధి సంస్థ 2015 ఏప్రిల్ 10న స్థాపించబడింది.

## విధులు
తెలంగాణ రాష్ట్రంలో ఎత్తిపోతల పథకాల అమలు కోసం రాష్ట్ర ప్రభుత్వం అందించే నిధులతో చిన్న, సన్నకారు రైతులు, ఇతర బలహీన వర్గాల మెట్ట ప్రాంతాలకు నీటిపారుదల సౌకర్యాన్ని అందిస్తుంది.

## పరిపాలన
ఈ సంస్థ తొలి చైర్మన్‌గా నియమించబడిన ఈద శంకర్‌రెడ్డి 2016 అక్టోబరు 26న బాధ్యతు స్వీకరించి, కొన్ని సంవత్సరాలపాటు పనిచేశాడు. అనంతరం 2022 డిసెంబరు 29న మాజీ ఎంపీ, తెలంగాణ ప్రభుత్వ ప్రత్యేక ప్రతినిధి సముద్రాల వేణుగోపాల చారి రెండవ చైర్మన్‌గా నియమితుడయ్యాడు. ఈ మేరకు రాష్ట్ర ప్రభుత్వం ఉత్తర్వులు జారీ చేసింది. వేణుగోపాలచారి రెండేళ్ళపాటు ఈ పదవిలో ఉంటాడు.

## మూలాలు

వర్గం:తెలంగాణ ప్రభుత్వ సంస్థలు
వర్గం:2015 స్థాపితాలు
నేరేల శాసనసభ నియోజకవర్గం

**నేరేల శాసనసభ నియోజకవర్గం** ఢిల్లీ కేంద్రపాలిత ప్రాంతం లోని ఢిల్లీ శాసనసభ నియోజకవర్గాలలో ఒకటి. ఈ నియోజకవర్గం నార్త్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. నేరేల శాసనసభ నియోజకవర్గం 1993 నుండి 2008 వరకు తూర్పు ఢిల్లీ లోక్‌సభ నియోజకవర్గం పరిధిలోని ఉండగా, 2008 నియోజకవర్గాల పునర్విభజనలో భాగంగా నేరేల (నరేలా) నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని మారింది.

## ఎన్నికైన సభ్యులు

## మూలాలు

వర్గం:ఢిల్లీ శాసనసభ నియోజకవర్గాలు
బిల్లీ ది కిడ్

**బిల్లీ ది కిడ్** (జననం **హెన్రీ మెక్‌కార్టీ** ; 1859 సెప్టెంబర్ 17 లేదా నవంబర్ 23జూలై 14, 1881), **విలియం హెచ్. బోనీ** అనే మారుపేరుతో కూడా పిలుస్తారు, అతను అమెరికన్ ఓల్డ్ వెస్ట్ ప్రాంతానికి చెందిన నేరస్తుడు, గన్‌ఫైటర్. ఎనిమిదిమంది వ్యక్తులను చంపిన బిల్లీ ది కిడ్ 21 సంవత్సరాల వయసులో తుపాకీ కాల్పుల్లో దెబ్బతిని చనిపోయాడు  అతను న్యూ మెక్సికోలో లింకన్ కౌంటీ యుద్ధంలో కూడా పోరాడాడు, ఆ సమయంలో  మూడు హత్యలు చేసాడని ఆరోపణలు ఉన్నాయి.

మెక్‌కార్తీ 15 సంవత్సరాల వయస్సులో అనాథ అయ్యాడు. 1875లో 16 సంవత్సరాల వయస్సులో అతను ఆహారాన్ని దొంగిలించినందుకు మొట్టమొదటిసారి అరెస్టయ్యాడు. పది రోజుల తరువాత, ఒక చైనీస్ లాండ్రీని దోచుకుని మళ్లీ అరెస్టు అయ్యాడు. కానీ, ఈసారి కొద్దిసేపటికే అరెస్టు నుంచి తప్పించుకుని న్యూ మెక్సికో ప్రాంతం నుండి పొరుగున ఉన్న ఆరిజోనా ప్రాంతానికి పారిపోయాడు. అలా పరారీగానూ, చట్టవ్యతిరేక కార్యకలాపాలు చేసి చట్టం నుంచి తప్పించుకుని జీవించే "ఔట్‌లా"గానూ మారాడు. 1877లో, అతను తనకు తాను "విలియం హెచ్. బోనీ" అన్న పేరు పెట్టుకుని ఆ పేరుతో చలామణీ కావడం ప్రారంభించాడు. 1875 సెప్టెంబర్ 23 నాటి వాంటెడ్ పోస్టర్‌లోని రెండు వెర్షన్లు, అతన్ని "బిల్లీ ద కిడ్‌గా పేరొందిన Wm. రైట్" అని పేర్కొన్నాయి. 

1877 ఆగస్టులో జరిగిన గొడవలో ఒక కమ్మరిని చంపడంతో, మెక్‌కార్తీ అరిజోనాలోనూ వాంటెడ్ మాన్ కావడంతో న్యూ మెక్సికోకు తిరిగి వచ్చాడు. అక్కడ అతను పశువుల దళారుల జట్టులో చేరాడు. న్యూమెక్సికోలోని లింకన్ కౌంటీ ప్రాంతంలోని పశువుల శాలల (ర్యాంచ్) యజమానులు, కౌబాయ్‌ల నుంచి కొందరు రెగ్యులేటర్లుగా ఏర్పడి వ్యవహారాలు నియంత్రించేవారు. ఈ రెగ్యులేటర్ల గుంపులో బిల్లీ ద కిడ్ చేరాడు. పశువుల వ్యాపారంలో లాభాల విషయంలో జరిగిన వివాదాలు ముదిరి రెండు ప్రత్యర్థి రెగ్యులేటర్ల గుంపు మధ్య 1878లో ఘర్షణ జరిగింది. ఇది లింకన్ కౌంటీ యుద్ధం అని పేరొందింది. ఈ లింకన్ కౌంటీ యుద్ధంలో పాల్గొన్నప్పుడు అతను న్యూమెక్సికో ప్రాంతంలో బాగా పేరు పొందాడు. లింకన్ కౌంటీ షెరీఫ్ విలియం J. బ్రాడిని, అతని సహాయకుడిని సహా మొత్తం ముగ్గురిని చంపినట్లు అతనిపైనా, మరో ఇద్దరు రెగ్యులేటర్ల పైనా తర్వాత అభియోగాలు వచ్చాయి.

1880 డిసెంబరులో న్యూమెక్సికోలోని లాస్ వెగాస్‌కి చెందిన *లాస్ వెగాస్ గెజిట్,* న్యూయార్క్ నగరంలోని *ది సన్* పత్రికలు అతని నేరాల గురించి కథనాలను ప్రచురించాయి. దీనివల్ల మెక్‌కార్తీ నేరస్తునిగా చాలా ప్రాచుర్యం పొందాడు. ఆ నెల తర్వాత షెరీఫ్ పాట్ గారెట్ మెక్‌కార్తీని పట్టుకోగలిగాడు. 1881 ఏప్రిల్లో మెక్‌కార్తీని బ్రాడీ హత్య గురించి విచారించి దోషిగా నిర్ధారించారు. ఆ ఏడాది మేలో ఇతనికి ఉరిశిక్ష విధించారు. అయితే, ఇంతలోగానే అతను ఏప్రిల్ 28న జైలు నుండి తప్పించుకున్నాడు. ఈ క్రమంలో ఇద్దరు షెరీఫ్ డిప్యూటీలను చంపాడు. తర్వాత రెండు నెలలకు పైగా పట్టుబడకుండా తప్పించుకున్నాడు. గారెట్ 1881 జూలై 14న ఫోర్ట్ సమ్మర్‌లో మెక్‌కార్తీని కాల్చి చంపాడు. మరణించేనాటికి అతని వయసు 21.

అతని మరణం తరువాతి దశాబ్దాలలో, మెక్‌కార్తీ ప్రాణాలతో బయటపడినట్లు కథనాలు పెరిగాయి. చాలామంది వ్యక్తులు తామే మెక్‌కార్తీ అని చెప్పుకున్నారు. బిల్లీ ద కిడ్ అమెరికా, ఇతర పాశ్చాత్య దేశాలకు చెందిన సాహిత్యం, సినిమా, డ్రామా, టెలివిజన్ వంటి అనేక రూపాల్లో ప్రాచుర్యం పొందాడు. బిల్లీ ద కిడ్‌ పాత్రతో వచ్చిన సినిమాలు 50 కన్నా ఎక్కువ ఉండగా, టెలివిజన్ సీరీస్‌లు కూడా ఇంకెన్నో ఉన్నాయి.

## నోట్స్


## మూలాలు

వర్గం:1881 మరణాలు
వర్గం:1859 జననాలు
పీలే

**పీలే** (1940 అక్టోబరు 23 - 2022 డిసెంబరు 29) బ్రెజిల్ ఫుట్‌బాల్ ఆటగాడు. ఆయన పూర్తి పేరు ఎడ్సన్ అరంటెస్ డొ నాసిమియాంటో. నాలుగు ప్రపంచకప్‌లలో దేశానికి ప్రాతినిధ్యం వహించిన ఆయన 1958, 1962, 1970లలో ప్రపంచకప్‌లు అందుకున్నాడు. ఫుట్‌బాల్ చరిత్రలోనే అత్యుత్తమ ఆటగాడిగా చరిత్ర సృష్టించాడు.

## బాల్యం
1940 అక్టోబర్‌ 24న పీలే ట్రెస్‌ కొరాకోస్‌, బ్రెజిల్‌ లో జన్మించాడు. అతడి **అసలు పేరు** ఎడ్సన్‌ అరాంట్స్‌ డో నాసిమియాంటో.

## కెరీర్

పీలే 16 ఏళ్ల ప్రాయంలోనే బ్రెజిల్‌ తరఫున అంతర్జాతీయ అరంగేట్రం చేశాడు. 1958, 1962, 1970 ప్రపంచకప్‌లలో బ్రెజిల్‌ విజయం సాధించడంలో పీలే కీలక పాత్ర పోషించాడు. ఇలా సాకర్‌ చరిత్రలో మూడు ప్రపంచకప్‌లు అందుకున్న ఏకైక వ్యక్తిగా ఆయన నిలిచాడు. అంతేకాకుండా అత్యుత్తమ ఫుట్‌బాల్‌ ఫార్వర్డ్ క్రీడాకారుడిగా గుర్తింపుతెచ్చుకున్నాడు.

92 మ్యాచ్‌ల్లో 77 గోల్స్‌ చేసి జట్టు తరఫున అత్యధిక గోల్స్‌ చేసిన వ్యక్తిగా నిలిచాడు. 1956 నుంచి 1974 వరకు బ్రెజిలియన్‌ క్లబ్‌ శాంటోస్‌ తరఫున బరిలోకి దిగిన పీలే 659 మ్యాచ్‌ల్లో 643 గోల్స్‌ చేశాడు. 1961, 1962, 1963, 1964, 1965, 1968లో ఆరుసార్లు తన క్లబ్‌కు బ్రెజిల్‌ లీగ్‌ టైటిల్‌ను అందించాడు. అర్జెంటీనా దిగ్గజం డిగో మారడోనాతో కలిపి ‘ప్లేయర్‌ ఆఫ్‌ ది సెంచరీ’ అవార్డును పీలే అందుకున్నాడు. ఫీఫా వరల్డ్ కప్ 1958వ సంవత్సరంలో బెస్ట్ యంగ్ ప్లేయర్ అవార్డును గెలుచుకున్నాడు. 1969లో 1,000వ పీలే గోల్ జ్ఞాపకార్థం బ్రెజిల్ పోస్టల్ స్టాంప్ విడుదలచేసింది.

## మరణం
కొంతకాలంగా క్యాన్సర్‌తో పోరాడుతున్న82 ఏళ్ల పీలే సావోపాలోలోని ఆల్బర్ట్‌ ఐన్‌స్టీన్‌ ఆసుపత్రిలో చికిత్స పొందుతూ 2022 డిసెంబరు 29న తుదిశ్వాస విడిచాడు.

## మూలాలు

వర్గం:1940 జననాలు
వర్గం:2022 మరణాలు
వర్గం:ఫుట్‌బాల్ క్రీడాకారులు
వరుణ శెట్టి

**వరుణ శెట్టి** భారతీయ సినిమా నటి. మలయాళం, తమిళ సినిమాలలో నటించింది. రంజిత్ బాజ్పే తొలిసారిగా తీసిన *నీరెల్‌* అనే తుళు సినిమాతో సినీరంగంలోకి అడుగుపెట్టింది. ఆ తరువాత *మనల్ నహరమ్*, *రసం*, సినిమాలలో నటించింది.

## జననం
వరుణ శెట్టి దుబాయ్‌లో జన్మించింది. దుబాయ్‌లోని "అవర్ ఓన్ ఇండియన్ హైస్కూల్"లో చదివిన వరుణ, మణిపాల్ యూనివర్సిటీ దుబాయ్ నుండి ఎంబిఏ పూర్తిచేసింది.

## సినిమారంగం
దుబాయ్‌లో జరిగిన ఆడిషన్‌లో "నిరెల్" లో ప్రధాన పాత్ర పోషించడానికి ఎంపికైంది.

## సినిమాలు

## మూలాలు

## బయటి లింకులు
* 

వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:మలయాళ సినిమా నటీమణులు
శాసనసభ (2022 తెలుగు సినిమా)

**శాసనసభ** 2022లో విడుదలైన తెలుగు సినిమా. సాబ్రో ప్రొడక్షన్స్‌ బ్యానర్‌పై తులసీరామ్‌ సాప్పని, షణ్ముగం సాప్పని నిర్మించిన ఈ సినిమాకు వేణు మడికంటి దర్శకత్వం వహించాడు. రాజేంద్రప్రసాద్‌, ఇంద్రసేన, ఐశ్వర్య రాజ్‌, సోనియా అగర్వాల్‌, పృథ్వీరాజ్‌ ప్రధాన పాత్రల్లో నటించిన ఈ సినిమా డిసెంబర్ 16న విడుదలైంది.

## నటీనటులు
* రాజేంద్రప్రసాద్‌
* ఇంద్రసేన
* అబీద్‌ భూషణ్‌
* ఐశ్వర్య రాజ్‌
* సోనియా అగర్వాల్‌
* పృథ్వీరాజ్‌
* హెబ్బా పటేల్ (ప్రత్యేక పాటలో)
* లిరిష

## సాంకేతిక నిపుణులు
*బ్యానర్: సాబ్రో ప్రొడక్షన్స్‌
*నిర్మాత: తులసీరామ్‌ సాప్పని, షణ్ముగం సాప్పని 
*దర్శకత్వం: వేణు మడికంటి
* కథ, స్క్రీన్‌ప్లే, మాటలు: కె. రాఘవేందర్ రెడ్డి
*సంగీతం: రవి బస్రూర్ 
*సినిమాటోగ్రఫీ: కృష్ణ మురళి
* ఎడిటింగ్: గౌతమ్ రాజు

## మూలాలు

## బయటి లింకులు
* 

వర్గం:2022 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
బటర్ ఫ్లై

**బటర్ ఫ్లై** 2022లో విడుదలైన తెలుగు సినిమా. జెన్ నెక్స్ట్ మూవీస్ బ్యాన‌ర్‌పై రవిప్రకాష్ బోడపాటి, ప్రసాద్ తిరువళ్ళూరి, ప్రదీప్ నల్లమెల్లి నిర్మించిన ఈ సినిమాకు ఘంట సతీశ్ బాబు దర్శకత్వం వహించాడు. భూమిక, అనుపమ పరమేశ్వరన్, రావు రమేష్, నిహాల్ ప్రధాన పాత్రల్లో నటించిన ఈ సినిమా డిసెంబర్ 29న డిస్నీ ప్లస్ హాట్‌స్టార్‌ ఓటీటీలో  విడుదలైంది.
## క‌థ‌
గీత (అనుపమ పరమేశ్వరన్), వైజయంతి (భూమిక) అనాధలుగా కలిసి పెరుగుతారు. వైజయంతి, (రావు రమేశ్)ను వివాహమాడగా, ఇద్దరు పిల్లలు జన్మించాక రావు రమేష్ ధోరణి నచ్చక విడాకులు తీసుకునే ప్రయత్నాలు చేస్తుంటుంది. ఈ క్రమంలో జడ్జి పరీక్ష రాయడం కోసం వైజయంతి ఢిల్లీ వెళ్లగా ఆమె ఇద్దరు పిల్లలు కిడ్నాప్ అవుతారు. గీత తన బాయ్ ఫ్రెండ్ విశ్వ (నిహాల్) తో కలిసి ఆ పిల్లలను వెతకడం ప్రారంభిస్తుంది. అసలు పిల్లల్ని కిడ్నాప్ చేసింది ఎవరు ?  చివరకు ఏమైంది?  అనేదే మిగతా సినిమా కథ.
## నటీనటులు

* అనుపమ పరమేశ్వరన్
* భూమిక
* రావు రమేష్
* నిహాల్ కోదాటి
* ప్రవీణ్
* రచ్చ రవి
* ప్రభు
* రజిత
* 'వెన్నెల' రామారావు
* మేఘన
* మాస్టర్ దేవాన్షు
* బేబీ ఆద్య

## సాంకేతిక నిపుణులు
*బ్యానర్: జెన్ నెక్స్ట్ మూవీస్  
*నిర్మాత: రవిప్రకాష్ బోడపాటి, ప్రసాద్ తిరువళ్ళూరి, ప్రదీప్ నల్లమెల్లి  
*కథ, స్క్రీన్‌ప్లే, దర్శకత్వం:  ఘంటా సతీష్ బాబు
*సంగీతం:  అర్విజ్, గిడియన్ కట్టా   
*సినిమాటోగ్రఫీ:  సమీర్ రెడ్డి 
* మాటలు : దక్షిణ్ శ్రీనివాస్
* పాటలు : అనంత్ శ్రీరామ్

## మూలాలు

వర్గం:2022 తెలుగు సినిమాలు
వికాస్‌పురి శాసనసభ నియోజకవర్గం

**వికాస్‌పురి శాసనసభ నియోజకవర్గం** ఢిల్లీ కేంద్రపాలిత ప్రాంతం లోని ఢిల్లీ శాసనసభ నియోజకవర్గాలలో ఒకటి. ఈ నియోజకవర్గం సౌత్ వెస్ట్ ఢిల్లీ జిల్లా, పశ్చిమ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. వికాస్పురి నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.

## ఎన్నికైన సభ్యులు

## మూలాలు

వర్గం:ఢిల్లీ శాసనసభ నియోజకవర్గాలు
అల్లూరు నగరపంచాయితీ

**అల్లూరు నగర పంచాయతీ**, ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లాకు చెందిన నగర పంచాయతీ. ఇది నెల్లూరు లోక్‌సభ నియోజకవర్గం, కావలి శాసనసభ నియోజకవర్గం పరిధికి చెందింది.

## చరిత్ర
అల్లూరు నగర పంచాయతీ అనేది శ్రీ పొట్టి శ్రీరాములు నెల్లూరు జిల్లా చెందింది.ఈ నగర పంచాయతీని 2022 లో అల్లూరు, సింగంపేట, నర్తమోపూరు గ్రామాల విలీనముతో ఏర్పడింది. దీనిని 20 వార్డులుగా విభజించారు.

## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తాడు. ఇతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతాడు.

## మూలాలు


## వెలుపలి లంకెలు

వర్గం:స్థానిక స్వపరిపాలన సంస్థలు
లక్కీ లక్ష్మణ్

**లక్కీ లక్ష్మణ్** 2022లో విడుదలైన తెలుగు సినిమా.  ద‌త్తాత్రేయ మీడియా గ్యారంటీడ్ ఎంట‌ర్‌టైన్‌మెంట్‌ బ్యాన‌ర్‌పై హ‌రిత గోగినేని నిర్మించిన ఈ సినిమాకు ఎ.ఆర్‌.అభి దర్శకత్వం వహించాడు. స‌య్యద్ సోహైల్, మోక్ష‌, దేవీ ప్ర‌సాద్‌, రాజా రవీంద్ర ప్రధాన పాత్రల్లో నటించిన ఈ సినిమా డిసెంబర్ 30న విడుదలైంది.
## నటీనటులు

*స‌య్యద్ సోహైల్ - లక్ష్మణ్ "లక్కీ"
* మోక్ష - శ్రేయ
* దేవీ ప్ర‌సాద్‌
* రాజా రవీంద్ర 
* స‌మీర్‌ 
* కాదంబ‌రి కిర‌ణ్‌
* షాని సాల్మన్
* అనురాగ్
* అమీన్
* శ్రీదేవి కుమార్
* మాస్టర్ రోషన్
* యాదం రాజు 
* రచ్చ రవి
* జబర్దస్త్ కార్తిక్
* జబర్దస్త్ గీతు రాయల్
* మాస్టర్ అయాన్
* మాస్టర్ సమీర్
* మాస్టర్ కార్తికేయ

## సాంకేతిక నిపుణులు
*బ్యానర్:  ద‌త్తాత్రేయ మీడియా గ్యారంటీడ్ ఎంట‌ర్‌టైన్‌మెంట్‌
*నిర్మాత: హ‌రిత గోగినేని  
*కథ, స్క్రీన్‌ప్లే, దర్శకత్వం: ఎ.ఆర్‌.అభి
*సంగీతం: అనూప్ రూబెన్స్
*సినిమాటోగ్రఫీ: ఐ ఆండ్రూ 
*పాటలు : భాస్కరభట్ల
* కొరియోగ్రాఫర్: విశాల్
* ఎగ్జిక్యూటివ్ ప్రొడ్యూసర్: విజయానంద్ 
* పీఆర్వో: నాయుడు ఫణి  
* పబ్లిసిటీ డిజైనర్: ధని ఏలె

## మూలాలు

వర్గం:2022 తెలుగు సినిమాలు
జాక్ ది రిప్పర్

**జాక్ ది రిప్పర్** 1888లో ఇంగ్లాండ్‌లోని లండన్‌లోని వెనుకబడిన వైట్‌చాపెల్ జిల్లాలోనూ, దాని చుట్టుపక్కల ప్రాంతాల్లోనూ సంచలనాత్మకంగా మారిన హత్యలు చేసిన గుర్తించబడని సీరియల్ కిల్లర్. క్రిమినల్ కేసు ఫైళ్ళలోనూ, ఆనాటి పత్రికా కథనాల్లోనూ ఈ హంతకుడిని **వైట్‌చాపెల్ మర్డరర్** అనీ, **లెదర్ ఆప్రాన్** అనీ ప్రస్తావించారు.

జాక్ ది రిప్పర్‌ చేశాడని ఆపాదించిన దాడులు సాధారణంగా లండన్ నగరపు తూర్పు కొసన ఉన్న మురికివాడలకు చెందిన వేశ్యలపై జరిగినవి. హంతకుడు వారి గొంతులు కోసి, పొత్తికడుపులను వికృతీకరించాడు. బాధితుల్లో కనీసం ముగ్గురి శరీరాల నుంచి అంతర్గత అవయవాలను తొలగించడం హంతకుడు కొంత శరీర నిర్మాణ సంబంధమైన లేదా శస్త్ర చికిత్సా పరిజ్ఞానం కలిగి ఉన్నాడన్న ఊహాగానాలకు దారితీసింది. 1888 సెప్టెంబరు, అక్టోబరులో హత్యలకు సంబంధించిన పుకార్లు తీవ్రమయ్యాయి. హంతకుడిగా భావించే వ్యక్తుల నుండి మీడియా సంస్థలకు, స్కాట్లాండ్ యార్డ్‌కు అనేక లేఖలు అందాయి.

## మూలాలు
బల్ల సరస్వతి

**బల్ల సరస్వతి**, తెలంగాణ రాష్ట్రానికి చెందిన రచయిత్రి, విశ్రాంత ఉపాధ్యాయురాలు. *కలెనేత* పేరుతో తన ఆత్మకథను పుస్తకంగా తీసుకువచ్చింది. ఆత్మకథలు రాసిన ఇద్దరు తెలుగు మహిళ రచయితల్లో సరస్వతి ఒకరు.

## జననం, విద్య
సరస్వతి 1941 ఏప్రిల్ 4న పాశికంటి రామదాసు - లక్ష్మమ్మ దంపతులకు జనగాం జిల్లాలోని లద్దునూరు గ్రామంలో జన్మించింది. 1957లో ఓల్డ్ సెవెంత్ పాసై, 1958లో టీచర్ ట్రైనింగ్ వెళ్ళింది. 1967 హెచ్.ఎస్.సీ., ఆ తరువాత పియూసి, సెకండరీ టీచర్ ట్రైనింగ్, బి.ఏ. డిగ్రీ, 1984లో బిఇడీ పూర్తిచేసింది.

## ఉద్యోగం
1961లో ఉపాధ్యాయురాలిగా ఉద్యోగంలో చేరి, 1999లో ఉద్యోగ విరమణ చేసింది.

## కుటుంబం
thumb|238x238px|తెలంగాణ రాష్ట్ర అవతరణ ఉత్సవాలలో భాగంగా  తెలంగాణ ప్రభుత్వ భాషా సాంస్కృతిక శాఖ నిర్వహించిన కవి సమ్మేళనంలో సత్కారం అందుకుంటున్న బల్లా సరస్వతి
1958లో బల్ల సోమయ్యతో సరస్వతి వివాహం జరిగింది. వారికి నలుగురు పిల్లలు, ఏడుగురు మనవళ్ళు మనవరాళ్ళు, ఒక మునిమనవరాలు. 

## రచనలు
* కలెనేత (ఆత్మ కథ): ఏడుతరాల తలపోత (03.04.2022)

## మూలాలు

వర్గం:1941 జననాలు
వర్గం:జీవిస్తున్న ప్రజలు
వర్గం:జనగామ జిల్లా మహిళలు
వర్గం:జనగామ జిల్లా రచయిత్రులు
వర్గం:జనగామ జిల్లా ఉపాధ్యాయులు
వర్గం:తెలుగు రచయిత్రులు
నువ్వే నా ప్రాణం

**నువ్వే నా ప్రాణం** 2022లో విడుదలైన తెలుగు సినిమా. వరుణ్‌ కృష్ణ ఫిల్మ్స్‌ బ్యానర్‌పై శేషుదేవరావ్‌ మలిశెట్టి నిర్మించిన ఈ సినిమాకు శ్రీకృష్ణ మలిశెట్టి దర్శకత్వం వహించాడు. కిరణ్‌రాజ్‌, ప్రియాహెగ్డే, సుమన్‌, భానుచందర్‌ ప్రధాన పాత్రల్లో నటించిన ఈ సినిమా డిసెంబర్ 30న విడుదలైంది.
## కథ
కిరణ్‌ రాజ్‌ (సంజీవ్ కుమార్)  ఐపీఎస్ ఆఫీసర్.  డాక్టర్ ప్రియాహెగ్డే (కిరణ్మయి)ను ప్రేమిస్తాడు. కిరణ్‌రాజ్‌, ప్రియాహెగ్డే ఇద్దరు పెళ్లి చేసుకుని ఒకటి అవుతారు. అనంతరం వీరిద్దరి మధ్య దూరం పెరుగుతుంది ?, తిరిగి వీళ్లిద్దరు మళ్ళీ ఎలా కలిసిపోయారు? అనేదే మిగతా కథ.

## నటీనటులు
* కిరణ్‌రాజ్‌
* ప్రియాహెగ్డే
* సుమన్‌
* భానుచందర్‌
*తిలక్ 
*గిరి
*సోనియా చౌదరి

## సాంకేతిక నిపుణులు
*బ్యానర్: వరుణ్‌ కృష్ణ ఫిల్మ్స్‌ 
*నిర్మాత: శేషుదేవరావ్‌ మలిశెట్టి 
*కథ, స్క్రీన్‌ప్లే, దర్శకత్వం: శ్రీకృష్ణ మలిశెట్టి
*సంగీతం: మణి జెన్నా
*సినిమాటోగ్రఫీ & ఎడిటర్: ఎన్. వెంకట్ రెడ్డి

## మూలాలు

వర్గం:2022 తెలుగు సినిమాలు
కొరమీను

**కొరమీను** 2022లో విడుదలైన తెలుగు సినిమా. ఫుల్ బాటిల్స్ ఎంట‌ర్‌టైన్‌మెంట్స్ బ్యానర్‌పై పెళ్లకూరు సమన్య రెడ్డి నిర్మించిన ఈ సినిమాకు శ్రీపతి కర్రి దర్శకత్వం వహించాడు. ఆనంద్ రవి, హరీష్ ఉత్తమన్, శత్రు, కిశోరీ ధాత్రక్, రాజా రవీంద్ర ప్రధాన పాత్రల్లో నటించిన ఈ సినిమా డిసెంబర్ 31న విడుదలైంది.
## క‌థ‌
విజ‌య‌వాడ‌లో డీజీపీ మీసాల రాజు (శ‌త్రు) అంటే రౌడీలకు హ‌డ‌ల్‌. అలాంటి వ్య‌క్తి వైజాగ్ సిటీకి ట్రాన్స్‌ఫర్‌ అవుతాడు. సిటీలోకి వచ్చిన రోజునే జాలరిపేట బ్రిడ్జ్ దగ్గర ఎవరో అతడి మీసాలు తీసేస్తారు. మీసాల రాజు (శ‌త్రు), మీసాలు తీసింది ఎవరో అని ఆలోచించడం మొదలు పెట్టగా జాల‌రిపేట డాన్ వీర‌భ‌ద్రం కొడుకు క‌రుణ (హ‌రీష్ ఉత్త‌మ‌న్‌) గురించి తెలుస్తుంది.  మీనాక్షి (కిశోరీ ధాత్రక్) విషయంలో తన డ్రైవర్ కోటి (ఆనంద్ రవి)తో కరుణ గొడవ పడతాడు.   జాల‌రిపేట‌లో జ‌రిగే డ్ర‌గ్స్ వ్య‌వ‌హారానికి సంబంధించిన గొడ‌వ‌లు ఇలా అన్ని విష‌యాలు ఒక్కొక్క‌టిగా బ‌య‌ట‌కు వ‌స్తాయి.  ఆ విష‌యాలు ఏంటి?  జాల‌రి పేట‌లోని కోటి, మీనాక్షితో క‌రుణ‌కు ఉన్న గొడ‌వేంటి? అనేదే మిగతా సినిమా కథ.
## నటీనటులు
* ఆనంద్ రవి
* హరీష్ ఉత్తమన్
* శత్రు
* కిశోరీ ధాత్రక్
* రాజా రవీంద్ర
* గిరిధర్
* 'జబర్దస్త్' ఇమ్మాన్యుయెల్
* ఇందు కుసుమ
* ప్రసన్న కుమార్ 
## సాంకేతిక నిపుణులు
*బ్యానర్: ఫుల్ బాటిల్స్ ఎంట‌ర్‌టైన్‌మెంట్స్
*నిర్మాత: పెళ్లకూరు సమన్య రెడ్డి 
*కథ, స్క్రీన్‌ప్లే:  ఆనంద్ రవి 
*దర్శకత్వం: శ్రీపతి కర్రి  
*సంగీతం: అనంత నారాయణన్ ఏజీసిద్ధార్థ్ సదాశివుని  
*సినిమాటోగ్రఫీ: కార్తీక్ కొప్పెర  
*పాటలు: పూర్ణాచారి, లక్ష్మీ ప్రియాంక

## మూలాలు

వర్గం:2022 సినిమాలు
హోప్ ఐలాండ్ (కాకినాడ)

**హోప్ ఐలాండ్ (క్రచ్చులంక),** భారతదేశం లోని కాకినాడ తీరప్రాంతానికి కొద్ది దూరంగా బంగాళాఖాతంలో ఒక చిన్న టాడ్‌పోల్ ఆకారంలో ఉన్న ద్వీపం. కాకినాడ తీరంలో హోప్ ఐలాండ్ (క్రచ్చులంక) బంగాళాఖాతంలో 7 కిలోమీటర్ల దూరంలో ఉంది. అలసిపోయిన ప్రయాణీకులకు ప్రశాంతమైన వాతావరణంతో, తపానుల ఆటుపోట్లకు అడ్డుగా నావికులకు సహజమైన స్వర్గధామాన్ని అందించడానికి హోప్ ఐలాండ్ (క్రచ్చులంక ) పెట్టబడింది. అలా చేయడం ద్వారా, ఇది కాకినాడను ఈ ప్రాంతంలో అత్యంత సంపన్నమైన సహజ ఓడరేవులలో ఒకటిగా చేసింది. హోప్ ఐలాండ్ (క్రచ్చులంక ) సందర్శకులకు బే  అద్భుతమైన వీక్షణల అనుభూతిని పొందుతారు. అక్కడ పెరిగే, అభివృద్ధి చెందుతున్న అనేక రక్షిత జాతుల మొక్కలు, జంతువులను అన్వేషించే అవకాశం ఉంది. 

## భూగోళికం
హోప్ ఐలాండ్ (క్రచ్చులంక ) . అంక్షాంశ రేఖాంశాల వద్ద ఉంది. ఇది గోదావరి, కోరింగ వన్యప్రాణి అభయారణ్యం నుండి జలాల ద్వారా ప్రవహించే అవక్షేపాల ప్రవాహం నుండి 18వ శతాబ్దపు చివరలో ఏర్పడిన సాపేక్ష యువ ద్వీపం. ఇది బంగాళాఖాతంలో చుట్టుముట్టబడిన గోదావరి ఉత్తరాన ప్రవాహ ప్రాంతం అయిన కోరింగ అవుట్‌ఫ్లో బేసిన్. నదిలోని తక్కువ లవణీయత గల జలాలు, బంగాళాఖాతం లోని లవణీయ జలాలను కలవడం వల్ల ఇసుక, ఒండ్రు మట్టి వరుసగా నిక్షేపణ కారణంగా ఏర్పడిన ఇసుక దిబ్బలు కలయకద్వారా శాశ్వతంగా ఒక ప్రదేశంగా ఏర్పడింది. 

కాకినాడ తీరం, హోప్ ఐలాండ్ (క్రచ్చులంక ) మధ్య ప్రాంతాన్ని కాకినాడ బే అని పిలుస్తారు. ఇది దాదాపు 146 కిమీ 2 (56 చ.మై) విస్తీర్ణంలో విస్తరించి ఉంది. బంగాళాఖాతం నుండి వస్తున్న బలమైన తుఫానుల నుండి హోప్ ఐలాండ్ (క్రచ్చులంక ) కాకినాడ నగరాన్ని కాపాడుతుంది.  తుఫాను ఉప్పెనలు, సాధ్యమైన సునామీ సంఘటనలకు సహజ అవరోధంగా హోప్ ఐలాండ్ (క్రచ్చులంక ) పనిచేస్తుంది. కాకినాడ బేలో లంగరు వేసిన నౌకలకు ప్రశాంతతను అందిస్తుంది. ఇది కాకినాడ నౌకాశ్రయాన్ని భారతదేశ తూర్పు తీరంలో సురక్షితమైన సహజ ఓడరేవులలో ఒకటిగా చేస్తుంది. ద్వీపం ఉత్తర కొనను "గోదావరి పాయింట్" అని పిలుస్తారు. ఇది కాకినాడ బే కాకినాడ హార్బర్‌లోకి ప్రవేశించే ప్రదేశాన్ని విస్మరిస్తుంది. భారత సాయుధ దళాలు ఈ ద్వీపాన్ని తరచుగా బీచింగ్ ప్రాక్టీస్ కోసం ఉపయోగిస్తాయి. భారత నావికాదళం ల్యాండింగ్ క్రాఫ్ట్ వార్ షిప్‌లు మార్కోస్ ప్రత్యేక బలగాల కోసం కసరత్తులు చేస్తాయి.

## సముద్ర నివాసం
2016లో హోప్ ఐలాండ్ (క్రచ్చులంక ) ఇసుక బీచ్‌లు, ప్రక్కనే ఉన్న కోరింగా వన్యప్రాణుల అభయారణ్యంతో పాటు, హాని కలిగించే ఆలివ్ రిడ్లీ తాబేలులు వాటిగూడు స్థలాలలో  482 ఆడపిల్లలు గుడ్లు పెట్టాయి. ఇటీవలి సంవత్సరాలలో ఆంధ్రా తీరంలో నడుస్తున్న మెకనైజ్డ్ ఫిషింగ్ బోట్‌ల వల్ల కలిగే గాయాల కారణంగా వందలాది చనిపోయిన తాబేళ్లు బీచ్‌లలో కొట్టుకువస్తున్నాయి. వన్యప్రాణులు సంరక్షకులు,  అటవీ అధికారులు మెకనైజ్డ్ ఫిషింగ్ గురించి ఆందోళన వ్యక్తం చేశారు. అంతరించిపోతున్న సరీసృపాలకు గాయాలను నివారించడానికి "తాబేలు గాయలు ఏర్పడకుండా ఉండే పరికరాల"తో సున్నితత్వ కార్యక్రమాలు, రెట్రో-ఫిట్టింగ్ నిర్వహించారు.

## నివాస ప్రాంతాలు
హోప్ ఐలాండ్‌ (క్రచ్చులంక ) పుత్రయ్య పాకలు,  సొర్లగొండు పాకలు అనే రెండు చిన్న మత్స్యకారుల కుగ్రామాలు ఉన్నాయి. వాటిలో దాదాపు 400 కుటుంబాలు ఉన్నాయి. ఇంకా అక్కడ కొన్ని ప్రభుత్వ భవనాలు ఉన్నాయి. ఓడరేవు కార్యకలాపాలను కొనసాగించే ప్రయత్నంలో కాకినాడ ఓడరేవు అధికారులు బేలో డ్రెడ్జింగ్ కార్యకలాపాలను నిర్వహిస్తారు. తుఫాను కాలంలో అలలు, తుఫానుల కారణంగా ఏర్పడే కోతవలన స్థానిక మత్స్యకారులచే నివేదించబడిన సమస్యలకారణంగా, ద్వీపాన్ని 50 మీటర్ల వెడల్పు గల ఛానెల్‌తో రెండుగా విభజించాలని నివేదించారు.

## మూలాలు


## వెలుపలి లంకెలు

వర్గం:దీవులు
వర్గం:ఆంధ్రప్రదేశ్ దీవులు
వర్గం:కాకినాడ జిల్లా పర్యాటక ప్రదేశాలు
ప్రపంచ రికార్డు

**ప్రపంచ రికార్డు** అనేది సాధారణంగా ఒక నిర్దిష్ట నైపుణ్యం, క్రీడ లేదా ఇతర రకమైన కార్యాచరణలో రికార్డ్ చేయబడిన, అధికారికంగా ధ్రువీకరించబడిన అత్యుత్తమ ప్రపంచ, అత్యంత ముఖ్యమైన పనితీరు. పుస్తకం గిన్నిస్ వరల్డ్ రికార్డ్స్, ఇతర ప్రపంచ రికార్డ్స్ సంస్థలు అనేకమందికి సంబంధించిన ముఖ్యమైన రికార్డులను క్రోడీకరించి ప్రచురించాయి. వాటిలో ఒకటి వరల్డ్ రికార్డ్స్ యూనియన్, ఇది యూరోపియన్ యూనియన్ కౌన్సిల్ ఆఫ్ నోటరీయేట్స్ చేత గుర్తించబడిన ఏకైక ప్రపంచ రికార్డుల నమోదు సంస్థ.

## పరిభాష
యునైటెడ్ స్టేట్స్‌లో, వరల్డ్స్ రికార్డ్ అనే రూపం గతంలో చాలా సాధారణం. ది వరల్డ్స్ బెస్ట్ అనే పదం కూడా క్లుప్తంగా వాడుకలో ఉంది. ఈ పదం వీడియో గేమ్ స్పీడ్ రన్నింగ్‌లో గేమ్, కేటగిరీలో అత్యంత వేగవంతమైన సమయం కోసం ఉపయోగించబడుతుంది.

## సంస్కృతి
ప్రపంచ రికార్డు బద్దలు కొట్టడం అనేది జాతీయ అభిరుచిగా మారిన దేశం మలేషియా. భారతదేశంలో,  రికార్డుల ఏర్పాటు, బద్దలు కొట్టడం కూడా ప్రజాదరణ పొందింది.

## క్రీడలు
కొన్ని క్రీడలు వాటి సంబంధిత క్రీడా పాలక సంస్థలచే గుర్తించబడిన ప్రపంచ రికార్డులను కలిగి ఉన్నాయి:

*అంతర్జాతీయ వన్డే క్రికెట్ రికార్డుల జాబితా
*అథ్లెటిక్స్‌లో ప్రపంచ రికార్డుల జాబితా
*అథ్లెటిక్స్‌లో జూనియర్ ప్రపంచ రికార్డుల జాబితా
*మాస్టర్స్ అథ్లెటిక్స్‌లో ప్రపంచ రికార్డుల జాబితా
*అథ్లెటిక్స్‌లో అత్యుత్తమ ప్రపంచ యువకుల జాబితా
*అథ్లెటిక్స్‌లో IPC ప్రపంచ రికార్డుల జాబితా
*కానోయింగ్‌లో ప్రపంచ రికార్డుల జాబితా
*చదరంగంలో ప్రపంచ రికార్డుల జాబితా
*సైక్లింగ్ రికార్డుల జాబితా
*ట్రాక్ సైక్లింగ్‌లో ప్రపంచ రికార్డుల జాబితా
*ఫిన్‌స్విమ్మింగ్‌లో ప్రపంచ రికార్డుల జాబితా
*గారడీలో ప్రపంచ రికార్డుల జాబితా
*రోయింగ్‌లో ప్రపంచ రికార్డుల జాబితా
*స్పీడ్ స్కేటింగ్‌లో ప్రపంచ రికార్డుల జాబితా
*ఈతలో ప్రపంచ రికార్డుల జాబితా
*స్విమ్మింగ్‌లో IPC ప్రపంచ రికార్డుల జాబితా
*ఒలింపిక్ వెయిట్ లిఫ్టింగ్‌లో ప్రపంచ రికార్డుల జాబితా
*డ్రామాలో ప్రపంచ రికార్డుల జాబితా

## ఇవి కూడా చూడండి
*గిన్నీస్ ప్రపంచ రికార్డులు

## మూలాలు

వర్గం:ప్రపంచ రికార్డులు
రైటర్ పద్మభూషణ్

**రైటర్‌ పద్మభూషణ్‌** 2023లో విడుదలైన తెలుగు సినిమా. జీ మనోహరన్‌ సమర్పణలో లహరి ఫిల్మ్స్‌, చాయ్‌ బిస్కెట్‌ ఫిల్మ్స్‌  బ్యానర్‌లపై అనురాగ్ రెడ్డి, శరత్‌ చంద్ర, చంద్రు మనోహర్‌ నిర్మించిన ఈ సినిమాకు షణ్ముఖ ప్రశాంత్‌ దర్శకత్వం వహించాడు. సుహాస్‌, టీనా శిల్పారాజ్‌, ఆశిష్‌ విద్యార్థి, రోహిణి మొల్లేటి ప్రధాన పాత్రల్లో నటించిన ఈ సినిమా ఫిబ్రవరి 03న విడుదలైంది. రైటర్ పద్మభూషణ్ ఆంధ్రప్రదేశ్, తెలంగాణ రాష్ట్రాల్లోని మహిళలు కోసం 38 థియేటర్లలో ఫిబ్రవరి 8న ఉచితంగా సినిమాను ప్రదర్శించగా మొత్తం 33,136 మంది మహిళలు ఈ సినిమాను వీక్షించారు. 

## నటీనటులు
* సుహాస్‌
* టీనా శిల్పారాజ్‌
* ఆశిష్‌ విద్యార్థి
* రోహిణి మొల్లేటి
* గోపరాజు రమణ
* శ్రీ గౌరి ప్రియ

## పాటల జాబితా
* కన్నులో నీ రూపమే ,రచన: భాస్కర భట్ల రవికుమార్, గానం.ధనుంజయ్ సీపాన 
* అయ్య బాబోయ్గగందర గోళం, రచన: కోటీ మామిడాల, గానం. లక్ష్మీ మేఘన, కావ్య చందన, అపర్ణ, సాయిదేవ్ హర్ష, సాయి చరణ్ , హర్ష చావలి
*బెజవాడ సందుల్లో, రచన: భాస్కర భట్ల రవికుమార్, గానం.లోకేష్వార్ ఈదర 
*ఎన్నాల్లిలా , రచన: భాస్కర భట్ల రవికుమార్,గానం. అనురాగ్ కులకర్ణి 
*మన్నిoచవా అమ్మా,రచన: కోటి మామిడాల, గానం. కార్తీక్, కళ్యాణ్ నాయక్.

## సాంకేతిక నిపుణులు
*బ్యానర్: లహరి ఫిల్మ్స్‌, చాయ్‌ బిస్కెట్‌ ఫిల్మ్స్‌
*నిర్మాత: అనురాగ్ రెడ్డి, శరత్‌ చంద్ర, చంద్రు మనోహర్‌   
*కథ, స్క్రీన్‌ప్లే, దర్శకత్వం: షణ్ముఖ ప్రశాంత్‌
*సంగీతం: శేఖర్ చంద్ర, కల్యాణ్‌ నాయక్‌ 
*సినిమాటోగ్రఫీ: వెంకట్‌ ఆర్‌ శాకమూరి
*సౌండ్ డిజైన‌ర్‌: నాగార్జున తాళ్లపల్లి

## మూలాలు

## బయటి లింకులు
* 

వర్గం:2023 తెలుగు సినిమాలు
లయన్స్ క్లబ్, ఉండి

alt=క్లబ్ ప్రాజెక్ట్|thumb|లయన్స్ క్లబ్ సేవా కార్యక్రమాల వేదిక
లయన్స్ క్లబ్స్ ఇంటర్నేషనల్ అనేది ప్రపంచంలోనే అతిపెద్ద సర్వీస్ క్లబ్ ఆర్గనైజేషన్. మేము 206 కంటే ఎక్కువ దేశాలు, భౌగోళిక ప్రాంతాలలో 45,000 కంటే ఎక్కువ క్లబ్‌లలో 1.35 మిలియన్ల సభ్యులను కలిగి ఉన్నాము.
ఈ అంతర్జాతీయ సేవా సంస్థలో భాగంగా లయన్స్ క్లబ్ ఉండి (క్లబ్ నెం 064345) Ln T దుర్గామల్లేశ్వరరావు (జిల్లా గవర్నర్ 324C) ద్వారా 2001 ఫిబ్రవరి 23న ఉండి గ్రామంలో పశ్చిమ గోదావరి జిల్లా ఆంధ్రప్రదేశ్ రాష్టంలోని భారతదేశంలో 2000-2001లో లయన్స్ డిస్ట్రిక్ట్ 324 -సిలో భాగంగా ప్రారంభం చేయబడి మల్టిపుల్ డిస్ట్రిక్ట్ 324 సభ్యత్వంతో లయన్స్ క్లబ్స్ ఇంటర్నేషనల్. వారి ద్వారా ది 2001 జూలై 2న చార్టర్డ్ ప్రధానం చేయబడి. సేవా కార్యక్రమాలు ప్రారంభించ బడినవి

మా క్లబ్ 29 వ్యవస్థాపక సభ్యులతో ప్రారంభమైంది, ఇప్పుడు మా వద్ద 27 మంది సాధారణ సభ్యులు, 4 మంది కుటుంబ సభ్యులు కలసి మొత్తం 31 మంది సభ్యులు సేవా కార్యక్రమాలు చేస్తున్నారు. క్లబ్ వ్యవస్థాపక సభ్యులలో మూడవ వంతు నేటికీ కొనసాగడం ప్రత్యేకత

లయన్స్ క్లబ్ గణపవరం ఆధ్వర్యంలో లయన్ ఈపూరి సత్యనారాయణ ఎక్స్‌టెన్షన్ చైర్మన్‌గా, లయన్ క్రొవ్విడి నాగేంద్రప్రసాద్ గైడింగ్ లయన్‌గా లయన్ ఎంవైవీ మోహనరావుతో పాటు ఉండి పరిసర గ్రామంలోని వివిధ గ్రామాల్లో 25 మంది సేవకులను గుర్తించి స్థాపనలో కీలకపాత్ర పోషించారు.

ఈ నూతన క్లబ్ చార్టర్ అధ్యక్షులుగా లయన్ కూనపరాజు రామరాజు, చార్టర్ కార్యదర్శిగా లయన్ డాకి నరసింహమూర్తి, చార్టర్ కోశాధికారిగా లయన్ మంతెన అప్పలరాజు, చార్టర్ వైస్ ప్రెసిడెంట్‌లుగా లయన్ రుద్రరాజు నరసరాజు, లయన్ కలిదిండి సీతారామరాజు నేతృత్వంలో సేవా కార్యక్రమాలు ప్రారంభమయ్యాయి. క్లబ్ ఏర్పడినప్పటి నుండి చురుగ్గా పనిచేస్తున్న చార్టర్ ఫస్ట్ వైస్ ప్రెసిడెంట్ లయన్ రుద్రరాజు నరసరాజు క్లబ్ యొక్క పరిపాలనా, సేవా కార్యక్రమాలను సమన్వయం చేయడం, క్లబ్ నివేదికలు, క్లబ్ రికార్డులు, క్లబ్ సేవా కార్యక్రమాలను భద్రపరచడం, సోషల్ మీడియాలో విస్తృత ప్రచారం చేయడం, ప్రింట్, ఎలక్ట్రానిక్ మీడియాలో క్లబ్ కార్యక్రమాలను ప్రజల్లోకి తీసుకువెళుతున్నారు

. క్లబ్ వ్యవస్థాపక అధ్యక్షుడు లయన్ కూనపరాజు రామరాజు తన సోదరులు శ్రీ సత్యనారాయణరాజు, శ్రీకృష్ణంరాజుతో కలిసి శ్రీ కూనపరాజు అప్పలరాజు సీతమ్మ లయన్స్‌ సేవా ట్రస్టు పేరుతో రిజిస్టర్‌ చేసి కొంత భూమిని ట్రస్టు పేరిట బదలాయించారు. 2002 మే 1వ తేదీన లయన్స్ ఆడిటోరియం నిర్మాణానికి అప్పటి జాయింట్ కలెక్టర్ శ్రీ జెసి విష్ణు ట్రస్ట్ శంకుస్థాపన చేయగా, ఆడిటోరియం నిర్మాణానికి వివిధ వర్గాల ప్రజలు, లయన్ సభ్యులు, అప్పటి నర్సాపురం పార్లమెంటు సభ్యుడు శ్రీ యు వి కృష్ణంరాజు తన పార్లమెంటరీ ప్రభుత్వ నిధుల నుండి ఏడు లక్షల రూపాయలు అందించగా, మిగిలిన నిధులను శ్రీ కూనపరాజు సత్యనాయనరాజు భరించి శ్రీ కూనపరాజు అప్పలరాజు సీతమ్మ లయన్స్ ఆడిటోరియం పేరిట భారీ భవన నిర్మాణం పూర్తి చేయగా, ప్రముఖ తెలుగు సినీ నటులు, పద్మభూషణ్ అవార్డు గ్రహీత అయిన శ్రీ అక్కినేని నాగేశ్వరరావు గారి చేతుల మీదుగా 2004 ఆగస్టు 24 వతేదిన ప్రారంభం చేయబడినది

ఈ లయన్స్ ఆడిటోరియం నిర్మాణంతో పరిసరస గ్రామ ప్రజలకు సాంస్కృతిక, సామాజిక కార్యక్రమాలకు వేదికగాను, క్లబ్ సేవా కార్యక్రమాలకు నిలయం గాను విరాజిల్లుచున్నది
దోస్తాన్

**దోస్తాన్‌** 2023లో విడుదలైన తెలుగు సినిమా.  శ్రీ సూర్య మూవీస్ క్రియేషన్స్ బ్యానర్‌పై సూర్యనారాయణ అక్కమ్మ దర్శకత్వం వహించిన సినిమాకు సిద్‌ స్వరూప్‌ కథ అందించాడు. సిద్‌ స్వరూప్‌, కార్తికేయ, ఇందుప్రియ, ప్రియవల్లభి ప్రధాన పాత్రల్లో నటించిన ఈ సినిమా టీజర్‌ను 2022 నవంబర్ 2న విడుదల చేసి,  సినిమాను జనవరి 6న విడుదల చేశారు.

## నటీనటులు
* సిద్‌ స్వరూప్‌
* కార్తికేయ
* ఇందుప్రియ
* ప్రియవల్లభి
* మహర్షి రమణ 
* చందృశే గౌడ
* తేజ
* అర్జున్
* సూర్యనారాయణ ఏ
* కౌశిక్

## సాంకేతిక నిపుణులు
*బ్యానర్: శ్రీ సూర్య మూవీస్ క్రియేషన్స్
*నిర్మాత, దర్శకత్వం: సూర్యనారాయణ అక్కమ్మ
*కథ, స్క్రీన్‌ప్లే: సిద్‌ స్వరూప్‌
*సంగీతం: ఎలేందర్ మహావీర్
*సినిమాటోగ్రఫీ: వెంకటేష్ కర్రి, రవి కుమార్
* ఎడిటర్: సుధీర్
* *ఫైట్ మాస్టర్ : విక్కీ, అజయ్

## మూలాలు

వర్గం:2023 తెలుగు సినిమాలు
ఏ జర్నీ టు కాశీ

**ఏ జర్నీ టు కాశీ** 2023లో విడుదలైన తెలుగు సినిమా. వారణాసి క్రియేషన్స్‌ బ్యానర్‌పై దొరడ్ల బాలాజీ, శ్రీధర్‌ వారణాసి నిర్మించిన ఈ సినిమాకు మునికృష్ణ దర్శకత్వం వహించాడు. చైతన్యరావు, అలెగ్జాండర్‌ సాల్నికోవ్‌, ప్రియా పాల్వాయి, క్యాథ‌లిన్ గౌడ ప్రధాన పాత్రల్లో నటించిన ఈ సినిమా ట్రైలర్‌ను 2022 డిసెంబర్ 4న విడుదల చేసి,  సినిమాను జనవరి 6న విడుదలైంది.

## నటీనటులు
* చైతన్యరావు
* అలెగ్జాండర్‌ సాల్నికోవ్‌
* ప్రియా పాల్వాయి
* క్యాథ‌లిన్ గౌడ
* అక్షర

## సాంకేతిక నిపుణులు
*బ్యానర్: వారణాసి క్రియేషన్స్‌ 
*నిర్మాత: దొరడ్ల బాలాజీ, శ్రీధర్‌ వారణాసి 
*కథ, స్క్రీన్‌ప్లే, దర్శకత్వం: మునికృష్ణ 
*సంగీతం: ఫణి కళ్యాణ్
*సినిమాటోగ్రఫీ: గోకుల్ భారతి, శ్రీ సాయి 
* ఆర్ట్ డైరెక్టర్: నాగేంద్ర గువ్వల
*ఎడిటర్, ఎగ్జిక్యూటివ్ ప్రొడ్యూసర్: తిరుపతి రెడ్డి
* కోరియోగ్రఫీ: అజయ్ శివ శంకర్  
*ఫైట్స్: శంకర్
*పాటలు: చిర్రావూరి విజయ్ కుమార్
*మాటలు: పళ్ళ మోహన్

## మూలాలు

వర్గం:2023 తెలుగు సినిమాలు
ఎస్5 నో ఎగ్జిట్

**ఎస్5 నో ఎగ్జిట్** 2022లో తెలుగులో విడుదలైన హారర్‌ థ్రిల్లర్‌ సినిమా. శౌరీ ఎంట‌ర్‌టైన్‌మెంట్స్ బ్యానర్‌పై ఆదూరి ప్రతాప్‌ రెడ్డి, దేవు శ్యామ్యూల్‌, షేక్‌ రహీమ్‌, మెల్కి రెడ్డి గాదె, గౌతమ్‌ కొండెపూడి నిర్మించిన ఈ సినిమాకు సన్నీ కోమలపాటి దర్శకత్వం వహించాడు.  తారకరత్న, ప్రిన్స్, సాయి కుమార్, అవంతికా హరి ప్రధాన పాత్రల్లో నటించిన ఈ సినిమా టీజర్‌ను 2022 డిసెంబర్ 15న విడుదల చేసి, సినిమాను డిసెంబర్ 30న విడుదలైంది.

## కథ
ప్రజాసేవ పార్టీ (ఎపిపి) అధ్యక్షుడు, ముఖ్యమంత్రి సుబ్రహ్మణ్యం నాయుడు (సాయికుమార్) తన కొడుకు సుబ్బు (తారకరత్న) పుట్టిన రోజుకి సికింద్రాబాద్ నుంచి వైజాగ్ ట్రైన్‌లో ఎస్ 5 బోగీ మొత్తం బుక్ చేసి పార్టీ జరుపుకునేలా ఏర్పాటు చేస్తాడు. ఈ బోగీలో సుబ్బు ఫ్రెండ్స్ తో ఎంజాయ్ చేస్తూంటే (ప్రిన్స్) తన డాన్స్‌ ట్రూప్‌తో పొరపాటున ఎక్కుతారు. ఈ క్రమంలో బోగీ నుండి ఒక్కొక్కరు మాయం అవడమేగాక  బోగీకి మంటలంటుకోగా సుబ్బు అతడి స్నేహితులు బయటికి దూకి ప్రాణాలు కాపాడుకుంటారు. బోగీలో కొందరు అదృశ్యమవడం, మంటలంటుకోవడం వెనుక మిస్టరీ ఏమిటి? ఏ తరువాత ఏమి జరిగింది? అనేదే మిగతా సినిమా కథ.

## నటీనటులు
* తారకరత్న
* ప్రిన్స్
* సాయి కుమార్
* సునీల్ 
* అలీ
* అవంతికా హరి
* మెహబూబ్ దిల్ సే
* సురేష్ వర్మ
* ఫిష్ వెంకట్
* రఘు
* రితుజా సావంత్

## సాంకేతిక నిపుణులు
*బ్యానర్: శౌరీ ఎంట‌ర్‌టైన్‌మెంట్స్  
*నిర్మాత: ఆదూరి ప్రతాప్‌ రెడ్డిదేవు శ్యామ్యూల్‌షేక్‌ రహీమ్‌, మెల్కి రెడ్డి గాదెగౌతమ్‌ కొండెపూడి 
*కథ, స్క్రీన్‌ప్లే, దర్శకత్వం:  సన్నీ కోమలపాటి
*సంగీతం:  మణిశర్మ
*సినిమాటోగ్రఫీ: గరుడ వేగ అంజి 
* ఎడిటర్: గ్యారీ బిహెచ్
* ఆర్ట్: నాగేంద్ర
* స్టంట్స్: రియల్ సతీష్

## మూలాలు

  
వర్గం:2022 తెలుగు సినిమాలు
టాప్ గేర్

**టాప్ గేర్** 2022లో తెలుగులో విడుదలైన సినిమా. ఆదిత్య మూవీస్‌ అండ్‌ ఎంటర్‌టైన్‌మెంట్స్ సమర్పణలో శ్రీ ధనలక్ష్మి ప్రొడక్షన్స్ బ్యానర్‌పై కె.వి.శ్రీధర్‌ రెడ్డి నిర్మించిన ఈ సినిమాకు కె. శశికాంత్‌ దర్శకత్వం వహించాడు. ఆది సాయికుమార్‌, రియా సుమన్, బ్రహ్మాజీ, సత్యం రాజేష్ ప్రధాన పాత్రల్లో నటించిన ఈ సినిమా టీజర్‌ను 2022 డిసెంబర్ 3న విడుదల చేయగా, సినిమాను డిసెంబర్ 30న విడుదలైంది.

## కథ
అర్జున్ (ఆది సాయికుమార్) ఒక క్యాబ్ డ్రైవర్. భార్య ఆద్య (రియా సుమన్)తో సంతోషంగా జీవితం గడుపుతూ ఉంటాడు. సిద్దార్థ్ (మైమ్ గోపీ) ముంబైలో పెద్ద డ్రగ్ డీలర్. కోట్ల విలువైన డ్రగ్స్‌ హైద్రాబాద్‌లో చిక్కుకుంటాయి. హైదరాబాద్ పోలీసులు సిద్దార్థ్ కోసం వెతుకుతూ ఉంటారు. పోలీసులు వెతుకు ఉండడంతో సిద్ధార్థ్ డ్రగ్స్‌తో దేశం వదిలి వెళ్లిపోవాలని ప్లాన్ చేసుకొని అర్జున్ క్యాబ్ ఎక్కడం క్యాబ్ లో నుండి డ్రగ్స్ ఉన్న బ్యాగ్ మిస్ అవుతుంది. బ్యాగ్ ఇవ్వకపోతే ఆద్యను చంపేస్తానని అర్జున్‌ను గోపి బెదిరిస్తాడు. అర్జున్ తన భార్యను కాపాడుకున్నాడా ? లేడా ? అనేదే మిగతా సినిమా కథ.

## నటీనటులు
* ఆది సాయికుమార్‌
* రియా సుమన్
* బ్రహ్మాజీ
* సత్యం రాజేష్
* చమ్మక్ చంద్ర
* శత్రు
* మిర్చి హేమంత్‌
* మైమ్‌ గోపీ

## సాంకేతిక నిపుణులు
*బ్యానర్: శ్రీ ధనలక్ష్మి ప్రొడక్షన్స్ 
*నిర్మాత: కె.వి.శ్రీధర్‌ రెడ్డి
*కథ, స్క్రీన్‌ప్లే, దర్శకత్వం: కె. శశికాంత్‌
*సంగీతం: హర్షవర్ధన్‌ రామేశ్వర్‌
*సినిమాటోగ్రఫీ: సాయిశ్రీరామ్‌ 
* ఎడిటింగ్‌: ప్రవీణ్ పూడి
* ఆర్ట్: రామాంజనేయులు
* ఎగ్జిక్యూటివ్‌ ప్రొడ్యూసర్‌: గిరిధర్‌ మామిడిపల్లి

## మూలాలు

వర్గం:2022 తెలుగు సినిమాలు
హంట్

**హంట్‌** 2023లో విడుదలైన తెలుగు సినిమా.  భ‌వ్య క్రియేష‌న్స్ బ్యానర్‌పై వి.ఆనంద ప్రసాద్‌ నిర్మించిన ఈ సినిమాకు మహేశ్‌ సూరపనేని దర్శకత్వం వహించాడు. సుధీర్‌బాబు, శ్రీకాంత్‌,  భరత్‌ ప్రధాన పాత్రల్లో నటించిన ఈ సినిమా టీజర్‌ను 2022 అక్టోబర్ 3న విడుదల చేసి, సినిమాను రిపబ్లిక్‌ డే సందర్భంగా జనవరి 26న  విడుదలైంది.

## కథ
అర్జున్ (సుధీర్ బాబు) అసిస్టెంట్ కమిషనర్ ఆఫ్ పోలీస్, తన స్నేహితుడు ఆర్యన్‌ దేవ్‌ (భరత్‌ ) మర్డర్‌ కేసు డీల్‌ చేస్తున్న సమయంలో ఓ యాక్సిడెంట్‌కు గురై గతం మరిచిపోతాడు. మర్డర్‌ మిస్టరీ మొత్తం కనిపెట్టిన టైమ్‌లో మెమొరీ లాస్‌ అవ్వడంతో ఆ కేసును మళ్లీ రీ ఇన్వెస్టిగేట్‌ చేస్తుంటాడు. అలాంటి సమయంలో ఏసీపీ అర్జున్‌కు ఎలాంటి సమస్యలు ఎదురయ్యాయి? అనేదే మిగతా సినిమా కథ.

## నటీనటులు

* సుధీర్‌బాబు - అర్జున్‌ ప్రసాద్‌
* శ్రీకాంత్‌
* భరత్‌
* చిత్రా శుక్లా  
* మైమ్ గోపి
* కబీర్ దుహాన్ సింగ్
* మంజుల ఘట్టమనేని
* సంజయ్ స్వరూప్
* సత్య కృష్ణన్
* మౌనికా రెడ్డి
* గోపరాజు రమణ
* జెమిని సురేశ్
* రవి వర్మ
* మౌనిక రెడ్డి
* సువర్ణ మాలకర్
* అప్సర రాణి (పాపతో పైలం ..పాటలో)

## సాంకేతిక నిపుణులు
*బ్యానర్: భ‌వ్య క్రియేష‌న్స్ 
*నిర్మాత: వి.ఆనంద ప్రసాద్‌
*కథ, స్క్రీన్‌ప్లే, దర్శకత్వం: మహేశ్‌
*సంగీతం: జిబ్రాన్‌
*సినిమాటోగ్రఫీ: అరుల్‌ విన్సెంట్‌
*ఎగ్జిక్యూటివ్‌ నిర్మాత: అన్నే రవి.
*ఫైట్స్: రేనాడ్‌ ఫవెరో, బ్రయయాన్‌ విజియర్‌
* ఎడిటర్: ప్రవీణ్ పూడి 
*  ఆర్ట్: వివేక్ అన్నామలై

## మూలాలు

వర్గం:2023 తెలుగు సినిమాలు
వర్గం:శ్రీకాంత్ నటించిన సినిమాలు
డ్రైవర్ జమున

**డ్రైవర్ జమున** 2022లో తెలుగులో విడుదలైన సినిమా. 18 రీల్స్ బ్యాన‌ర్‌పై ఎస్పీ చౌద‌రి నిర్మించిన ఈ సినిమాకు పా కిన్ స్లిన్ దర్శకత్వం వహించాడు. ఐశ్వర్య రాజేశ్, ఆడుకలం నరేన్, శ్రీ రంజని ప్రధాన పాత్రల్లో నటించిన ఈ సినిమా ఫ‌స్ట్ లుక్ పోస్టర్ ను 2022 మే 5న, ట్రైలర్‌ను జులై 6న విడుదల చేసి, సినిమా నవంబర్ 10న విడుదలకావాల్సి ఉండగా అనివార్య కారణాలవల్ల వాయిదాపడి, డిసెంబర్ 30న విడుదలైంది.
 
## నటీనటులు
* ఐశ్వర్య రాజేశ్
* ఆడుకలం నరేన్
* శ్రీ రంజని
* అభిషేక్
* పాండియన్
* కవితా భారతి
* పాండి
* మణికందన్
* రాజేష్

## సాంకేతిక నిపుణులు
*బ్యానర్: 18 రీల్స్ 
*నిర్మాత:  ఎస్పీ చౌద‌రి 
*కథ, స్క్రీన్‌ప్లే, దర్శకత్వం: పా కిన్ స్లిన్
*సంగీతం: జిబ్రాన్
*సినిమాటోగ్రఫీ: గోకుల్ బెనోయ్ 
*ఎడిటర్: ఆర్ రామర్
*ఆర్ట్: డాన్ బాలా

## మూలాలు

వర్గం:2022 తెలుగు సినిమాలు
జగమే మాయ (2022 సినిమా)

**జగమే మాయ** 2022లో తెలుగులో విడుదలైన క్రైమ్ థ్రిల్లర్ సినిమా. ఉదయ్ కోలా, అన్నే విజయ్ శేఖర్ నిర్మించిన ఈ సినిమాకు సునీల్ పుప్పాల దర్శకత్వం వహించాడు. ధన్య బాలకృష్ణ, చైతన్యరావు, తేజ ఐనంపూడి ప్రధాన పాత్రల్లో నటించిన ఈ సినిమా డిసెంబర్ 15న  డిస్నీ ప్లస్ హాట్ స్టార్ ఓటీటీలో విడుదలైంది.

## కథ
ఆనంద్ (తేజ ఐనంపూడి) సిటీలో జనాలను మోసాలు, బ్లాక్ మెయిలింగ్ చేస్తూ డబ్బులు సంపాదిస్తుంటాడు. అజయ్ (చైతన్య రావు), చిత్ర (ధన్య బాలకృష్ణ) ఒకే కంపెనీలో పని చేస్తూ పెళ్లి చేసుకోగా, పెళ్ళైన 6 నెలలకే కారు ప్రమాదంలో అజయ్ మరణిస్తాడు. ఈ క్రమంలో చిత్ర భర్త అజయ్ (చైతన్యరావు) కారు ప్రమాదంలో చనిపోయాడనీ, ఆమె ఒంటరిగా ఉంటుందని తెలుసుకొని, ఆమెకి దగ్గరైన ఆనంద్ చిత్రను పెళ్లి చేసుకుంటాడు. 
కొన్నాళ్లకు చిత్ర గురించి ఆనంద్ కి  కొన్ని విషయాలు తెలుస్తాయి. అసలా విషయాలేంటి? అసలు చిత్ర ఎవరు ? అ తరువాత ఆనంద్ జీవితంలో ఎలాంటి సంఘటనలు చోటుచేసుకున్నాయి? చివరికి ఏమైంది ? అనేదే మిగతా సినిమా కథ.

## నటీనటులు
* ధన్య బాలకృష్ణ
* చైతన్యరావు
* తేజ ఐనంపూడి
* పృథ్వీరాజ్
* మేక రామకృష్ణ

## సాంకేతిక నిపుణులు
*స్క్రీన్‌ప్లే:  అజయ్ శరణ్ అడ్డాల
*నిర్మాత:   ఉదయ్ కోలా, అన్నే విజయ్ శేఖర్ 
*కథ, దర్శకత్వం:  సునీల్ పుప్పాల
*సంగీతం: అజయ్ అరసాడ
*సినిమాటోగ్రఫీ:  రాహుల్ మాచినేని
*ఎడిటర్: మధు రెడ్డికళా సాగర్ ఉడగండ్ల

## మూలాలు

## బయటి లింకులు
* 

వర్గం:2022 సినిమాలు
బ‌ల‌మెవ్వ‌డు

**బలమెవ్వడు** 2022లో తెలుగులో విడుదలైన సినిమా. సనాతన దృశ్యాలు బ్యానర్‌పై ఆర్. బి. మార్కండేయులు నిర్మించిన ఈ సినిమాకు సత్య రాచకొండ దర్శకత్వం వహించాడు. ధృవన్ కటకం, నియా త్రిపాఠీ, పృథ్వీరాజ్, సుహాసిని ప్రధాన పాత్రల్లో నటించిన ఈ సినిమా అక్టోబర్ 1న విడుదలైంది.

## కథ
సత్యనారాయణ (ధృవన్ కటకం) ఓ ఇన్సూరెన్స్ ఏజెంట్. తన పనిలో భాగంగా పాలసీ కోసం వెళ్లిన అతడికి క్లాసికల్ డ్యాన్సర్ పరిణిక (నియా త్రిపాఠీ)ను చూసి తొలిచూపులోనే ప్రేమలో పడి ఇద్ద‌రు పెళ్లిచేసుకుంటారు. ఆ తర్వాత చిన్న సమస్యతో హాస్పిటల్‌కు వెళ్లిన పరిణికకు బ్రెస్ట్ క్యాన్సర్ అని తెలియడంతో డాక్టర్ ఫణిభూషణ్ (పృథ్విరాజ్) కీమోథెరఫీ చెయ్యాలి అంటారు. ఈ క్రమంలో వారికీ  డాక్ట‌ర్ య‌శోద (సుహాసిని మ‌ణిర‌త్నం) ఏవిధంగా స‌హాయం చేసింది. ఆ తర్వాత ఏం జరిగింది ? అనేదే మిగతా సినిమా కథ.

## నటీనటులు
* ధృవన్ కటకం
* నియా త్రిపాఠీ
* పృథ్వీరాజ్
* సుహాసిని
* నాజర్
* వివేక్ త్రివేది
* అప్పారావు
* ఐ డ్రీమ్ అంజలి
* మణి మహేష్
* శ్రావణ్ భరత్

## సాంకేతిక నిపుణులు
*బ్యానర్: సనాతన దృశ్యాలు
*నిర్మాత: ఆర్. బి. మార్కండేయులు 
*కథ, స్క్రీన్‌ప్లే, దర్శకత్వం: సత్య రాచకొండ 
*సంగీతం: మణిశర్మ 
*సినిమాటోగ్రఫీ: సంతోష్, గిరి
*పాటలు: కళ్యాణ్ చక్రవర్తి
*ఎడిటర్: జెస్విన్ ప్రభు
* ఫైట్స్: శివరాజ్

## మూలాలు

## బయటి లింకులు
* 

వర్గం:2022 తెలుగు సినిమాలు
నేతన్నకు చేయూత పథకం

**నేతన్నకు చేయూత పథకం** (తెలంగాణ హ్యాండ్‌లూమ్‌ వీవర్స్‌ థ్రిఫ్ట్‌ ఫండ్‌ సేవింగ్‌ అండ్‌ సెక్యూరిటీ స్కీం) అనేది తెలంగాణ రాష్ట్ర నేత కార్మికుల కోసం తెలంగాణ ప్రభుత్వం ప్రవేశపెట్టిన పథకం. రాష్ట్రంలోని చిన్న, మధ్యతరహా చేనేత పరిశ్రమలను జియో ట్యాగింగ్‌ ద్వారా ఎంపికచేసి, తెలంగాణ హ్యాండ్‌లూమ్‌ వీవర్స్‌ థ్రిఫ్ట్‌ ఫండ్‌ సేవింగ్‌ అండ్‌ సెక్యూరిటీ స్కీం కింద ఈ పథకం ద్వారా నిధులు పొదుపు చేసుకోవచ్చు.

ఈ పథకం ద్వారా నేత కార్మికులు, డిజైనర్స్‌, డయ్యర్స్‌, వార్పింగ్‌, వైండింగ్‌, బ్లీచింగ్‌, రోలింగ్‌ విభాగంలో పనిచేస్తున్న కార్మికులకు లబ్ధి చేకూరుతున్నది. ప్రభుత్వం ఎంపిక చేసిన తర్వాత లబ్ధిదారుడు, సంబంధిత ఏడీ పేరు మీద ఉమ్మడి అకౌంట్‌ను బ్యాంకులో ప్రారంభించాలి. ఇందులో ప్రభుత్వం తమ వాటాను 8 నుంచి 16 శాతానికి పెంచింది.

## ఉద్దేశ్యం
కార్మికులు తమ ఆదాయంలో 8 శాతం పొదుపు చేసుకుంటే, దానికి ప్రభుత్వం 16 శాతం పొదుపు చేసి మూడేళ్ళ తర్వాత మొత్తం సొమ్ము ఇస్తుంది. ఏ కారణం చేతనైనా ఉత్పత్తులు విక్రయించలేకపోవడంగానీ, నూలు దిగుమతి లేకపోవడంగానీ, మరమగ్గాలు పని చేయకపోవడం వల్లగానీ కార్మికులకు ఇబ్బందులు ఎదురైతే  వాటిని అధిగమించడానికి ఈ థ్రిఫ్ట్‌ పథకం ఉపయోగపడుతుంది.

## ప్రారంభం
* **తొలి విడుత:** 2017, జూలై 24న యాదాద్రి భువనగిరి జిల్లా, పోచంపల్లిలో ‘నేతన్నకు చేయూత’ పేరుతో ఈ థ్రిఫ్ట్‌ పథకాన్ని తెలంగాణ రాష్ట్ర ఐటి, పురపాలక, పరిశ్రమల శాఖామంత్రి కేటీఆర్‌ లాంఛనంగా ప్రారంభించాడు.
* **రెండో విడుత:** జాతీయ చేనేత దినోత్సవ సందర్భంగా 2021, ఆగస్టు 7న పీపుల్స్ ప్లాజాలో ఏర్పాటుచేసిన కార్యక్రమంలో ఈ పథకాన్ని మంత్రి కేటీఆర్ పునఃప్రారంభించాడు.

## అమలు
కార్మికులు తమ పొదుపు సొమ్మును రికరింగ్‌ డిపాజిట్‌-1(ఆర్‌డీ-1)ఖాతాలో జమ చేయనుండగా నెలవారీగా ప్రభుత్వం వారి పేరుతో ఉన్న రికరింగ్‌ డిపాజిట్‌-2(ఆర్‌డీ-2)ఖాతాలో జమ చేస్తుంది. 36 నెలల తర్వాత పొదుపుతోపాటు ప్రోత్సాహకం అందజేస్తుంది.

* ఈ పథకంలో భాగంగా తొలివిడుత చేనేత కార్మికులు నెలకు వెయ్యి రూపాయలు పొదుపు చేస్తే ప్రభుత్వం మరో వెయ్యి రూపాయలు జమచేసి మొత్తం 2 వేల రూపాయల ప్రోత్సాహకం అందిచింది. వారికింద ఓ సహాయకుడు 600 రూపాయలు పొదుపు చేస్తే, ప్రభుత్వం మరో 600 రూపాయలు జమచేసి మొత్తం 1200 రూపాయల ప్రోత్సాహకం అందజేసింది.
* రెండో విడుతలో ప్రభుత్వం తమ వాటాను 8 నుంచి 16 శాతానికి పెంచింది. చేనేత కార్మికులు నెలకు 1200 పొదుపు చేస్తే ప్రభుత్వం దానికి రెండింతలు అంటే 2400 జమచేసి మొత్తం 3600 రూపాయల ప్రోత్సాహకం అందించింది. వారికింద ఓ సహాయకుడు 800 రూపాయలు పొదుపు చేస్తే, ప్రభుత్వం దానికి రెండింతే అంటే 1600 రూపాయలు జమచేసి మొత్తం 2400 రూపాయల ప్రోత్సాహకం అందజేసింది.

## బడ్జెట్ వివరాలు
పొదుపు, ఆర్థిక భద్రతతో కూడిన ఈ పథకం, మూడేళ్ళ కాల పరిమితిని కలిగివుంటుంది. తొలి విడుతలో 103 కోట్ల రూపాయలతో ఈ పథకం నిర్వహించబడింది. కరోనా సమయంలో నేత కార్మికుల అభ్యర్థన మేరకు 30 నెలలు పూర్తయిన తరువాత బ్యాంకుల ద్వారా కార్మికులను నగదును అందజేశారు. 2021-2022 ఆర్థిక సంవత్సరానికి నేతన్నకు చేయూత పథకానికి 368 కోట్ల రూపాయలు కేటాయించింది. మొదటి విడతగా 30 కోట్ల రూపాయలు విడుదల చేస్తూ ఉత్తర్వులు జారీ చేసింది. దాదాపు 51వేల మందికి ఈ పథకం వర్తిస్తోంది.

## ఇవి కూడా చూడండి
* తెలంగాణ ప్రభుత్వ పథకాలు
* చేనేత లక్ష్మి పథకం
* నేతన్న బీమా పథకం
* చేనేత మిత్ర పథకం

## మూలాలు

వర్గం:తెలంగాణ
వర్గం:చేనేత
వర్గం:తెలంగాణ ప్రభుత్వ పథకాలు
మామిడి మౌనిక

thumb|మామిడి మౌనికమామిడి మౌనిక ప్రముఖ తెలంగాణ జానపద గాయని. ఆమె పాడిన పాటలు తెలుగు రాష్ట్రాల్లో మంచి ప్రాచూర్యం పొందాయి. మామిడి మౌనికది జగిత్యాల జిల్లా చిన్నాపూర్ గ్రామం. తండ్రి ఉపాధి నిమిత్తం గల్ఫ్‌ దేశాలకు వెళ్లారు. తల్లి బీడీలు చుడుతుంది. వాళ్ల మామయ్య కాసర్ల భీమయ్య పాడే పాటలను ఆమె చిన్నప్పటి నుంచి గమనించేది. అలా ఆమెకు చిన్నప్పటి నుంచే జానపదం మీద మక్కువ పెరిగింది. పాఠశాలలో ఏవైనా కార్యక్రమాలు ఉంటే తప్పకుండా ఒక పల్లె పాటను పాడేది. జానపద గేయ రచయిత, గాయకుడు మల్లిక తేజ్‌, కాసర్ల భీమయ్యల ప్రోత్సాహంతో 8వ తరగతిలో ఒక పాటకు కోరస్‌ ఇచ్చింది. క్రమంగా ఆమె కూడా పాటలు రాయడం, పాడటం మొదలుపెట్టింది.

## విద్య

మౌనిక జగిత్యాలలోని రామక్రిష్ణ డిగ్రీ అండ్‌ పీజీ కళాశాలలో బయోటెక్నాలజీ విభాగంలో బీఎస్సీ చేసింది. సైంటిస్ట్‌ అవ్వాలన్న లక్ష్యంతో ఆమె ఈ కోర్సులో చేరింది.

## పేరు తెచ్చిన పాటలు
'నేనొస్తా బావా మల్లన్నపేట' పాటతో ఆమె జనాధరణ పొందింది. దీనిని స్వయంగా ఆమేనే రాసింది. ఆ తరువాత వచ్చిన 'మదన సుందారి', 'సువ్వీ సువ్వన్నెల్లారా', 'ఉంగురం', 'నెమళియ రాజ'.. ఇలా అనేక జానపద గేయాలు ఆమెకు పేరుప్రఖ్యాతులను తీసుకొచ్చాయి.

## మూలాలు


## వెలుపలి లంకెలు

వర్గం:జగిత్యాల జిల్లా వ్యక్తులు
వర్గం:జగిత్యాల జిల్లా గాయకులు
వర్గం:గాయకులు
ధార్వాడ్ ఉత్తర లోక్‌సభ నియోజకవర్గం

**ధార్వాడ్ ఉత్తర లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం 2008లో జరిగిన పార్లమెంట్ నియోజకవర్గాల పునర్విభజనలో భాగంగా రద్దయింది.

## లోక్‌సభ నియోజకవర్గం పరిధిలో అసెంబ్లీ స్థానాలు

# ధార్వాడ్ రూరల్
# ధార్వాడ్
# హుబ్లీ
# హుబ్లీ రూరల్
# కల్ఘట్గి
# గడగ్
# నరగుండ్
# నవల్గుండ్

## ఎన్నికైన పార్లమెంటు సభ్యులు

## మూలాలు

వర్గం:కర్ణాటక మాజీ లోక్‌సభ నియోజకవర్గాలు
వర్గం:లోక్‌సభ మాజీ నియోజకవర్గాలు
రాజయోగం (2022 సినిమా)

**రాజయోగం** 2022లో తెలుగులో విడుదలైన సినిమా. శ్రీ నవబాలా క్రియేషన్స్, వైష్ణవి నటరాజ్ ప్రొడక్షన్స్ బ్యానర్‌పై మణి లక్ష్మణ్ రావు నిర్మించిన ఈ సినిమాకు రామ్ గణపతి దర్శకత్వం వహించాడు. సాయి రోనక్, అంకిత సాహా, బిస్మి నాస్, అజయ్ ఘోష్ ప్రధాన పాత్రల్లో నటించిన ఈ సినిమా ట్రైలర్‌‌‌‌‌‌‌‌ను 2022 డిసెంబర్ 21న విడుదల చేయగా,  సినిమా డిసెంబర్ 30న విడుదలైంది.

## కథ
మధ్యతరగతి కుటుంబానికి చెందిన రిషి (సాయిరోనక్) మెకానిక్ గా పని చేస్తూ ఎలాగైనా డబ్బున్న అమ్మాయిని ప్రేమించేసి… జీవితంలో సెటిల్ అయిపోవాలనుకుంటాడు. ఈ క్రమంలో శ్రీ (అంకిత సాహా)ను చూసి తొలి చూపులోనే ప్రేమిస్తాడు. కానీ ఆమె విలాసవంతమైన జీవితాన్ని అనుభవించాలనే కోరికతో బిజినెస్ మ్యాగ్నెట్ (జీవా)తో రిలేషన్‌పిప్ లో ఉంటుంది. ఆ తర్వాత రిషి పరిస్థితి ఏమిటి? చివరికి ఐశ్వర్య, శ్రీలో ఎవరిని రిషి పెళ్లి చేసుకొన్నాడు? అనేదే మిగతా సినిమా కథ.

## నటీనటులు

* సాయి రోనక్
* అంకిత సాహా
* బిస్మి నాస్
* అజయ్ ఘోష్
* ప్రవీణ్
* గిరి
* భద్రం
* షకలక శంకర్
* తాగుబోతు రమేష్
* చిత్రం శ్రీను
* సిజ్జు
* మధునందన్

## సాంకేతిక నిపుణులు
*బ్యానర్: శ్రీ నవబాలా క్రియేషన్స్, వైష్ణవి నటరాజ్ ప్రొడక్షన్స్
*నిర్మాత: మణి లక్ష్మణ్ రావు
*కథ, స్క్రీన్‌ప్లే, దర్శకత్వం: రామ్ గణపతి
*సహ నిర్మాతలు: డాక్టర్ శ్యామ్ లోహియా, నందకిషోర్ దారక్
*సంగీతం: అరుణ్ మురళీధరన్ 
*సినిమాటోగ్రఫీ: విజయ్.సి. కుమార్
*ఎడిటర్: కార్తీక శ్రీనివాస్
*మాటలు: చింతపల్లి రమణ

## మూలాలు

వర్గం:2022 తెలుగు సినిమాలు
ఉత్తమ విలన్ .. కేరాఫ్ మహాదేవపురం

**ఉత్తమ విలన్‌ .. కేరాఫ్‌ మహాదేవపురం** 2022లో తెలుగులో విడుదలైన సినిమా. హృషీకేష క్రియేషన్స్‌, భీష్మ ప్రొడక్షన్స్‌ బ్యానర్‌లపై వి. సాయి లక్ష్మీ నారాయణ గౌడ్, పి శ్రవణ్ కుమార్‌‌‌‌ నిర్మించిన ఈ సినిమాకు రాజారెడ్డి పానుగంటి దర్శకత్వం వహించాడు. విజయ్‌, శ్రావ్య, జబర్దస్త్‌ అప్పారావు, సాయి, హరీష్‌ ప్రధాన పాత్రల్లో నటించిన ఈ సినిమా టీజర్‌ను హీరో మంచు మనోజ్‌, ట్రైలర్‌ను రాంగోపాల్ వర్మ విడుదల చేయగా, సినిమాను డిసెంబర్ 09న విడుదల చేశారు.

## నటీనటులు

* విజయ్‌
* శ్రావ్య
* జబర్దస్త్‌ అప్పారావు
* సాయి
* హరీష్‌
* శ్రావ్య
* విజయ
* ఆసిఫ్    
* రామానాయుడు నీలిమ
* శ్రవణ్   
* మల్లి మామ  
* హుస్సేన్ 
* మురళి

## సాంకేతిక నిపుణులు
*బ్యానర్: హృషీకేష క్రియేషన్స్‌, భీష్మ ప్రొడక్షన్స్‌ 
*నిర్మాత: వి. సాయి లక్ష్మీ నారాయణ గౌడ్, పి శ్రవణ్ కుమార్‌‌‌‌ 
*కథ, స్క్రీన్‌ప్లే, దర్శకత్వం: రాజారెడ్డి పానుగంటి
*సంగీతం: శౌరీ, జాన్
*సినిమాటోగ్రఫీ:
*డాన్స్: మురళి
*ఎడిటర్: గుణశేఖర్

## మూలాలు

వర్గం:2022 తెలుగు సినిమాలు
విజయ్ శంకేశ్వర్

**విజ‌‌‌‌య్ శంకేశ్వర్** భారతదేశానికి చెందిన వ్యాపారవేత్త, రాజకీయ నాయకుడు. భారతదేశంలోని అతిపెద్ద లాజిస్టిక్స్ సంస్థ వీఆర్ఎల్ ట్రావెల్స్ వ్యవస్థాకుడు. ఆయనకు భారత ప్రభుత్వం 2020లో ప‌‌‌‌ద్మశ్రీ పురస్కారంతో సన్మానించింది.

## రాజకీయ జీవితం
విజయానంద్ బీజేపీ పార్టీ ద్వారా రాజకీయాల్లోకి వచ్చి బీజేపీ నుంచి నార్త్ ధర్వాడ్ నుంచి తొలిసారి ఎంపీగా ఎన్నికైయ్యాడు. ఆయన బీజేపీ తరుపున కర్ణాటకలో నార్త్ ధార్వాడ్‌లో ఎంపీగా గెలిచిన మొదటి వ్యక్తి. విజయానంద్ 1993, 1998, 1999 మూడు సార్లు బీజేపీ తరుపున ఎంపీగా గెలిచాడు. ఆయన ఆ తర్వాత బీజేపీతో విభేదించి కన్నడ నాడు పార్టీని స్థాపించి తిరిగి మళ్లీ బీజేపీలో ఆ పార్టీని విలీనం చేసాడు.

## ఇతర వ్యాపారాలు

ఆయన విజయ కర్ణాటక పత్రికను స్థాపించి  నెంబర్ వన్ సర్కులేషన్ ఉన్న పత్రికగా వెలుగుతున్న సమయంలో  2007లో టైమ్స్‌కు విక్రయించాడు. ఆయన ఆ తర్వాత తన కుమారుడు ఆనంద్‌తో కలిసి మళ్లీ విజయవాణి పత్రికను 2012లో స్థాపించి  8 లక్షల సర్కులేషన్‌తో నెంబర్ డైలీ న్యూస్ పేపర్‌గా ఉంది. 

## సినిమా
విజయానంద్ జీవిత చరిత్రపై 2022లో వీఆర్ఎల్ ఫిలిం ప్రొడక్షన్స్‌ బ్యానర్‌పై ఆయన కుమారుడు ఆనంద్ సంకేశ్వర్ 'విజయానంద్' సినిమాను నిర్మించాడు.

## మూలాలు

వర్గం:లోక్‌సభ సభ్యులు